Diari Oficial de la Generalitat Valenciana


Sumari del DOGV 8170, del 15-11-2017 (2017/9352)

RESOLUCIÓ de 2 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 46/12-AIA Dos Aguas.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9352


Data del document
:   02-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 2 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 46/12-AIA Dos Aguas. [2017/9352]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 46/12-AIA Dos Aguas.  
  
«Declaració d'impacte ambiental  
Expedient: 46/1171-ZZV.  
Títol: LAAT Evacuació d'energia elèctrica de l'abocador de Dos Aguas.  
Promotor: UTE SYF Tratamientos, SL.  
Autoritat substantiva: Direcció General d'Energia.  
Localització: abocador de residus urbans, partida de la Matrona, s/n, del terme municipal de Dos Aguas, València.  
  
Descripció del projecte  
L'objectiu del projecte és la construcció d'una línia de 20 kV de tensió, que partirà des del centre de generació d'energia de la instal·lació de generació d'energia elèctrica per mitjà de biogàs procedent de l'abocador de RSU de Dos Aguas fins al centre d'entrega de la ST Collado.  
  
La línia discorre en la seua totalitat pel terme municipal de Dos Aguas, i consta de dos trams un que uneix el suport, propietat de la companyia subministradora, amb el centre d'entrega i un altre segon tram que connecta el centre d'entrega amb el centre de generació d'energia, ubicat en l'interior de l'abocador de Dos Aguas.  
El primer tram té una longitud total de 198,96 metres, dels quals 104,25 metres discorren aeris i 94,71 metres subterranis.  
Aquest tram en part aeri amb 3 conductors de secció 54,6 mm² des d'un suport de la ST Collado, propietat de la companyia subministradora, fins a un pas aeri subterrani on se soterra, amb tres conductors de secció 240 mm², per a creuar la línia d'alta tensió de 132 kV existent. Una vegada sobrepassada aquesta, la línia de mitjana tensió torna a ser aèria fins a connectar amb el centre d'entrega d'energia.  
El segon tram té una longitud total de 1386,97 metres, dels quals 768,35 són soterrats i 618,62 metres aeris.  
La línia parteix subterrània des del centre d'entrega d'energia amb 3 conductors de secció 240 mm², vorejant el vas d'ampliació de l'abocador i paral·lela a una carretera asfaltada, fins a un nou pal elèctric a executar on es realitza un pas aeri-subterrani i des d'on contínua aèria amb 3 conductors de secció 54,6 mm² fins a un nou pas aeri subterrani per a connectar amb el centre de generació d'energia.  
  
La finalitat de la línia en projecte és l'evacuació a la xarxa de la companyia subministradora, l'energia elèctrica generada en la instal·lació de generació d'energia elèctrica a partir de biogàs procedent de l'abocador de Dos Aguas. La potència a transportar és de 2.830 kW.  
  
Tramitació administrativa  
Amb data 24 de maig de 2012, va tindre entrada en aquest servei escrit del Servei Territorial d'Energia en què sol·licita l'avaluació d'impacte ambiental del projecte «línia d'alta tensió aeri-subterrània d'evacuació de l'energia elèctrica produïda per mitjà de biogàs procedent de l'abocador de Dos Aguas», promogut per la mercantil UTE SYF-Tratamientos, SL, a ubicar en el municipi de Dos Aguas (València) i es remetia el corresponent expedient que inclou:  
- Projecte de la línia elèctrica.  
- Estudi d'impacte ambiental i document de síntesi.  
- Annex del projecte.  
- Estudi d'integració paisatgística.  
El mateix escrit de remissió certifica que el projecte i l'estudi d'impacte ambiental han sigut sotmesos a informació pública, durant un període de 30 dies hàbils, mitjançant la publicació d'anunci en el Butlletí Oficial de la Província d'Alacant de data 24 de febrer de 2011 sense que s'hagen rebut al·legacions de caràcter ambiental respecte d'això.  
Posteriorment, en data 20 de febrer de 2013, l'enginyeria redactora dels projectes remet nous plans de traçat de la línia elèctrica aclaridors de les modificacions plantejades.  
En data 18 d'abril de 2013, es va sol·licitar informe a la Direcció General del Medi Natural, sobre la possible afecció del recorregut de la línia sobre la zona que travessa, i va rebre resposta en data 3 de gener de 2014. La resposta incloïa dos informes; informe del Servei de Vida Silvestre i informe del Servei d'Ordenació i Gestió Forestal.  
  
De l'informe del Servei de Vida Silvestre, de data 14 de maig de 2013, s'extrau que el projecte no tindrà efectes apreciables sobre la Xarxa Natura 2000, per la qual cosa es considera d'acord amb els articles 6 i 7 del Decret 60/2012, de 5 d'abril, que el projecte no ha de sotmetre's a avaluació detallada dels seus efectes sobre la Xarxa Natura 2000, sense perjuí de les obligacions del promotor de:  
- Sotmetre el projecte a avaluació ambiental estratègica o a avaluació d'impacte ambiental si així s'ha establit en la legislació reguladora dels dits procediments.  
- Obtindre totes les concessions, autoritzacions i llicències o remetre les declaracions responsables o comunicacions prèvies que siguen necessàries en compliment de la legislació vigent.  
La comunicació per part del Servei d'Ordenació i Gestió Forestal informa que, del recorregut de la línia elèctrica, explicat en l'informe de l'agent mediambiental de Dos Aguas, destaca el tram situat més al nord, que per mitjà de cinc suports afectarà terreny forestal i el que això implica respecte a les mesures de seguretat a prendre, pel sol·licitant, pel que fa a incendis forestals.  
L'informe de l'agent mediambiental de Dos Aguas, de data 16 d'agost de 2013, comunica que, una vegada personat en l'abocador de Dos Aguas i recorregut el traçat d'ubicació de la futura línia d'alta tensió:  
- El traçat de la línia elèctrica estarà dins del perímetre de l'abocador en la seua totalitat.  
- El tram de línia subterrània, acabarà en el CT d'Iberdrola, al sud de l'abocador.  
- Continua per un vial intern al sud, nord de la carretera de la presa, en direcció a l'actual bàscula.  
- Gira en direcció N/E, pel vial de baixada a l'abocador, fins a una bassa al costat de la qual se situa el suport de pas aeri a subterrani.  
- Transcorrerà ara per terreny forestal, la línia aèria, sobre cinc suports, també en terreny forestal fins a la seua arribada a l'inici d'aquesta amb un suport situat junt amb el centre de generació.  
Així mateix indica que cinc dels set suports se situaran en terreny forestal, el vol afecta en quasi la totalitat del recorregut aeri forest amb una zona de servitud de 6,70 m. El tram subterrani discorrerà per vials interns de l'abocador. No afecta via pecuària i és Zona LIC i Zona ZEPA.  
En data 24 d'abril de 2013, l'enginyeria redactora del projecte remet documentació complementària del projecte de la línia en format CD.  
  
Com a antecedent a aquest expedient, cal indicar que en data 26 de febrer de 2010, es va emetre declaració d'impacte ambiental per a la instal·lació de «producció d'energia elèctrica per mitjà de biogàs», i s'hi indica que la documentació presentada respecte a la línia elèctrica és una descripció general de les seues característiques principals, així com del seu traçat i punt d'entrega de l'energia que s'avalua junt amb la instal·lació, objecte de la resolució, per entendre que es tracta d'una instal·lació complementària a aquesta i constitueixen ambdues un únic projecte. No obstant això, atés que la línia projectada al seu dia no va ser viable, es projecta ara una modificació basant-se en les exigències de la companyia elèctrica de distribució per a la situació del punt de connexió, l'encreuament amb la línia d'alta tensió existent i els requeriments de la Conselleria de Medi Ambient, per a evitar la col·locació de suports o trams de línia en sòl forestal.  
Afeccions legals  
El Reial decret 9/2005, de 14 de gener, sobre activitats potencialment contaminants del sòl, exigeix als titulars d'aquelles activitats incloses en la relació del seu annex I, entre les quals es troba la producció i distribució d'energia elèctrica (CNAE-93 Rev1 40,1), que remeten un informe preliminar de situació del sòl ocupat davant de l'òrgan autonòmic competent, d'acord amb l'article 3.1 de la dita reglamentació.  
  
La gestió dels residus generats, atendrà el que estableix la legislació estatal i autonòmica reguladora de la matèria.  
El traçat de la línia està condicionat les distàncies de seguretat establides respecte a les carreteres, a altres línies elèctriques i a habitatges, entre altres.  
En els encreuaments amb llits, s'ha de complir allò que s'ha establit per a les zones de servitud i policia pel reglament de domini públic hidràulic, aprovat pel Reial decret 849/1986, d'11 d'abril.  
Respecte a l'afecció paisatgística de la línia, caldrà ajustar-se al que estableix el Decret 120/2006, d'11 d'agost.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
  
Consideracions ambientals  
La línia objecte del projecte discorre per dues parcel·les on actualment es troba l'abocador de residus sòlids urbans del terme municipal de Dos Aguas, província de València. La zona es troba afectada pel LIC «Sierra de Martés i l'AVE» i la ZEPA «Sierra de Martés-Muela de Cortes», de manera que s'haurà de tindre en compte tot allò que s'ha indicat en la present declaració d'impacte ambiental.  
No obstant això, d'acord amb l'informe del Servei de Vida Silvestre i consultada la cartografia interna, l'actuació projectada no es localitza en l'àmbit de microreserves de flora, reserves de fauna ni hàbitats protegits inclosos en l'annex IV del Decret 70/2009.  
Consultat el banc de dades de biodiversitat de la Comunitat Valenciana i realitzat l'informe de la quadrícula UTM 1X1 del projecte, s'identifica l'espècie protegida Aquila fasciata, el niu més pròxim es localitza a tres quilòmetres de l'àmbit d'actuació.  
D'acord amb el tipus de projecte a executar, les accions susceptibles de produir impacte durant la fase d'execució de la línia són les següents:  
  
- Condicionament del terreny i moviment de terres.  
- Fonamentació dels suports.  
- Instal·lació dels pals i creus.  
- Estesa de la línia.  
- Connexió de la línia a la subestació.  
Per a la construcció de la línia aèria es preveu l'ocupació dels terrenys ocupats pels suports així com la servitud de pas de les zones de vol de la línia, i el soterrament del tram de línia soterrat. El traçat de la línia no presenta afeccions a cap llit.  
En el cas de cessament de l'explotació, l'únic impacte que s'espera que es produïsca és la generació de residus inerts com a conseqüència del desmuntatge de les instal·lacions i el seu transport a abocador. Posteriorment s'haurà de restaurar el medi aportant terra vegetal i procedint a la plantació d'espècies que circumden actualment la zona on s'ubica la instal·lació per a deixar-lo en el seu estat natural.  
Com a mesures preventives, correctores i compensatòries es proposen les següents, sense tindre en compte altres factors com el paisatge, el soroll o els possibles efectes que puga ocasionar el pas de corrent.  
- Mesures per a la protecció de l'avifauna.  
- Protecció contra l'electrocució:  
1. Construcció amb aïlladors en suspensió evitant cadenes rígides.  
  
2. Aïllament d'1 metre en els conductors mesurats des de les cadenes d'aïlladors.  
3. Compliment de les distàncies de seguretat en els armats establides en el Decret 268/2008.  
- Protecció contra la col·lisió: senyalització visual amb salvaocells.  
Cal indicar que l'estudi d'impacte ambiental reprodueix, excepte en algunes connotacions referides a la línia elèctrica, el contingut de l'estudi d'impacte ambiental presentat per a l'avaluació d'impacte ambiental de les instal·lacions de producció d'energia elèctrica per mitjà de biogàs, amb número d'expedient 10/3868-FAN, que es va tramitar i va emetre la preceptiva declaració d'impacte ambiental, amb data 10 de juliol de 2008.  
En el programa de vigilància ambiental inclòs en aquest projecte, tindrà com a objectiu comprovar la severitat i distribució dels impactes negatius previstos, i dels no previstos, per a assegurar així, el desenvolupament de noves mesures correctores o de les degudes compensacions on es necessiten, per mitjà d'una sèrie de controls orientats únicament a les instal·lacions de recuperació dels gasos de l'abocador, i no a l'execució de la línia elèctrica.  
Per tant, hauran d'ampliar-se els objectius del programa de vigilància ambiental per mitjà de:  
- Comprovar que els impactes no superen les magnituds previstes.  
- Comprovar que es respecten les mesures desenvolupades en la declaració d'impacte ambiental.  
- Identificar impactes no previstos i proporcionar informació complementària.  
  
Consideracions jurídiques  
El projecte examinat constitueix, segons el que preveu l'epígraf 2.g. de l'annex I del Decret 32/2006, de 10 de març, pel qual es modifica el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'impacte ambiental i concordants del seu reglament.  
En l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article 5 de la Llei 2/1989, de 3 de març d'impacte ambiental atribueix a l'òrgan mediambiental la competència en la formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, de l'ordenació territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
  
Per tot això, fent ús de les facultats que tinc legalment atribuïdes, formule la següent:  
  
Declaració d'impacte ambiental  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte «línia aèria d'alta tensió d'evacuació d'energia elèctrica produïda a partir del biogàs de l'abocador de Dos Aguas» promogut per UTE SYF Tratamientos, SL, que discorre pel terme municipal de Dos Aguas, província de València, sempre que es desenvolupe d'acord amb el que estableix l'estudi d'impacte ambiental, el projecte tècnic, i la resta de documentació que constitueix l'expedient avaluat, així com l'apartat segon de la present resolució.  
  
  
Segon  
Addicionalment a les mesures adoptades en el projecte, s'estableixen les condicions següents:  
1. Prèviament a l'execució del projecte, s'haurà d'obtindre l'informe de la Conselleria de Cultura, Educació i Ciència sobre la conformitat del projecte amb la normativa de protecció del patrimoni cultural d'acord amb l'article 11 de la Llei 4/1998, d'11 de juny, del patrimoni cultural valencià, i adoptar les mesures que aquest establisca. Així mateix, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la conselleria competent.  
2. Com a mesura per a preservar els valors ambientals corresponents a les aus, hauran d'aplicar-se els condicionants establits en el Reial decret 1432/2008, de 29 d'agost.  
3. En els trams en què s'afecte terreny forestal, hauran d'adoptar-se durant les obres i treballs de manteniment les prescripcions del Decret 7/2004, de 23 de gener, en què s'aprova el plec general de normes de seguretat en prevenció d'incendis forestals.  
4. Si en el desenvolupament de les obres o en la fase de funcionament de les actuacions previstes s'observen danys a tercers o impactes no detectats en la present avaluació d'impacte ambiental, es procedirà al seu estudi i correcció, en coordinació amb aquesta direcció general.  
5. Es procedirà a la correcta gestió dels residus generats, que seran entregats, si és el cas, a gestor autoritzat i queda prohibida la crema de restes vegetals. Es restauraran a les seues condicions inicials les àrees que s'hagen vist alterades per les obres.  
6. El programa de vigilància ambiental haurà de completar-se d'acord amb allò que s'ha indicat en la part expositiva de la present declaració d'impacte ambiental.  
7. Les accions que s'incloguen en el programa de vigilància ambiental hauran de documentar-se, a fi d'acreditar l'adopció i execució de les mesures preventives i correctores propostes i la comprovació de la seua eficàcia.  
8. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Es notificarà als interessats que contra aquesta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Quart  
Es publicarà la present declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 13 de febrer de 2014.- El director general d'Avaluació Ambiental i Territorial: Juan Giner Corell.»  
  
València, 2 d'agost de 2017.- El director general de Medi Natural i d'Avaluació Ambiental: Antoni Marzo i Pastor.